LEGENDARNI Ivan Ljubičić, nekad treći tenisač svijeta, a danas trener Rogera Federera, pokazao je da je i sjajan šahist.

Premda je svijet sporta paraliziran zbog koronavirusa, sportaši se pripremaju u karanteni i rade na sebi i svojoj formi. Tako je francuski šahist Maxime Vachier-Lagrave, peti šahist svijeta i izazivač Magnusa Carlsena za naslov svjetskog prvaka, organizirao online simultanku u kojoj je sudjelovao i 41-godišnji Ljubičić.

Bivši hrvatski tenisač pokazao je da je majstor i u šahu i s crnim figurama je uspio izvući remi protiv jednog od najboljih na svijetu.

Tekst se nastavlja ispod oglasa

"Imao sam sreće", ponizno je prokomentirao Ljubičić na svom Twitter profilu i dodao da se nada da je Francuzu pomogao u pripremi za pohod na svjetsku titulu.